22 Mekgwa eo re ileng ra e sebedisa hore re finyelle batho ba bangata, e kang dikoranta, “Photo-Drama,” diyalemoya le Websaete di ne di sa etsetswa hore di nkele tshebeletso ya ntlo le ntlo sebaka. Hobaneng? Hobane batho ba Jehova ba ile ba ithuta mohlaleng wa Jesu. O ne a sa pakele bongata feela, empa o ne a amehile haholo ka ho thusa batho ka bomong. (Luka 19:1-5) Jesu o ile a boela a ruta barutuwa ba hae hore ba etse se tshwanang mme a ba fa molaetsa oo ba lokelang ho fana ka wona. (Bala Luka 10:1, 8-11.) Jwalokaha re hlokometse Kgaolong ya 6, ba ikarabellang ba ile ba nna ba kgothalletsa bahlanka ba Jehova hore ba buisane le batho difahleho di tadimane.—Lik. 5:42; 20:20. ^ ser. 20 Timothea o ile a ba a ikemisetsa ho bolla ha Pauluse a mo kōpa; e ne e se hobane Bakreste ba tlameha ho bolla empa hobane Pauluse a sa batle hore Bajuda ba be le mabaka leha e le afe a ho hanela mohlankana enoa eo ntate oa hae e leng Molichaba ho ba har’a bona.—Liketso 16:3.